Søndag formiddag skete et uheld omkring Brovst , da en 29-årig mandlig motorcyklist kørte sammen med en 27-årig kvindelig bilist i en minibus. Den 29-årige kom slemt til skade ved uheldet, og han blev efterfølgende kørt til hospitalet i Aalborg. Mandag morgen melder vagtchef ved Nordjyllands Politi, Karsten Højrup Kristensen, at manden er meldt udenfor livsfare. Den 27-årige bilist slap billigst fra ulykken, men hun blev efterfølgende kørt til tjek på sygehuset for en sikkerheds skyld. De nærmere omstændigheder omkring ulykkesstedet er blevet undersøgt af en bilinspektør, og derudover skal begge parter afhøres i sagen for at kortlægge hændelsen.

Opsummering:
En motorcyklist kom søndag alvorligt til skade, da han kolliderede med en minibus. Nu er den 29-årige udenfor livsfare.